PRILOGA

„MONZINGER NIEDERBERG“

PDO-DE-02363

Datum vloge: 29.6.2017

ENOTNI DOKUMENT

1. Registrirano ime

„Monzinger Niederberg“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Vinom „Monzinger Niederberg“ daje velik ugled sorta riesling, ki na izjemnem rastišču pridobi najboljše lastnosti. Zato je ZOP odobrena samo za sorto vinske trte weißer riesling. Grozdje se trga, ko doseže najmanj delež sladkorja za Spätlese (pozno trgatev). Gre za izključno bela vina, ki niso motna.

Kakovostno vino

Kakovostna vina so vedno elegantna vina, v aromi so razpoznavne fine note po jabolkih in citrusih, so značilno mineralna in vedno suha.

Kakovostna vina so bledo rumenkasto zelene do slamnato rumene barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 78 °Oe.

Najvišja vsebnost nepovretega sladkorja je 25 g/l, če je vsebnost skupnih kislin v vinski kislini, izražena v g/l, najmanj 7,2 g/l. Če je manj kot 7,2 g/l, je najvišja vsebnost nepovretega sladkorja 18 g/l.

Splošne analitske lastnosti

Največji delež skupnega alkohola (v vol. %) 15 Najmanjši delež dejanskega alkohola (v vol. %) 11 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Kabinett“

Vina „Kabinett“ so vedno elegantna vina, v aromi so razpoznavne fine note po jabolkih in citrusih, so značilno mineralna in prefinjeno sladka.

Vina s posebno lastnostjo „Kabinett“ so bledo rumenkasto zelene do slamnato rumene barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 78 °Oe.

Vsebnost nepovretega sladkorja je najmanj 25 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Spätlese“ (pozna trgatev)

Vina „Spätlese“ so vedno elegantna vina. V aromi so razpoznavne fine note po jabolkih in citrusih, so značilno mineralna in različno sladka.

Vina s posebno lastnostjo „Spätlese“ so bledo rumenkasto zelene do slamnato rumene barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 78 °Oe.

Vsebnost nepovretega sladkorja je najmanj 40 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Auslese“ (izbor)

Vina s posebno lastnostjo „Auslese“ so zelo sladka, v aromi medu in rozin je zaznaven vpliv sive plesni Botrytis cinerea, kar je v tem primeru zaželeno.

Vina s posebno lastnostjo „Auslese“ so slamnato rumene do zlate barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 85 °Oe.

Vsebnost nepovretega sladkorja je najmanj 60 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Beerenauslese“ (jagodni izbor)

Vina s posebno lastnostjo „Beerenauslese“ so zelo sladka, v aromi medu in rozin je zaznaven vpliv sive plesni Botrytis cinerea, kar je v tem primeru bistveno.

Vina s posebno lastnostjo „Beerenauslese“ so zlato rumene do intenzivno zlate barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 120 °Oe.

Vsebnost nepovretega sladkorja je najmanj 90 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 5,5 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Eiswein“ (ledeno vino)

Za vina „Eiswein“ so značilne jasne sadne note, vpliva sive plesni pa ni zaznati. So zelo sladka in s prodorno vsebnostjo kislin.

Vina s posebno lastnostjo „Eiswein“ so zlato rumene do intenzivno zlate barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 120 °Oe.

Vsebnost nepovretega sladkorja je najmanj 90 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 5,5 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

Vino s posebno lastnostjo „Trockenbeerenauslese“ (suhi jagodni izbor)

Vina s posebno lastnostjo „Trockenbeerenauslese“ so zelo sladka, v aromi medu in rozin je zaznaven bistveni vpliv sive plesni Botrytis cinerea, zaradi česar se grozdje izsuši kot rozine.

Vina s posebno lastnostjo „Trockenbeerenauslese“ so zlato rumene do intenzivno zlate barve.

Analitske vrednosti v nadaljevanju, ki jih je treba določiti s fizikalno in kemijsko analizo v skladu z ustreznimi predpisi EU, so zavezujoče in jih morajo vina dosegati, da se lahko uporabi označba.

Najmanjši delež sladkorja je 150 °Oe.

Vsebnost nepovretega sladkorja je najmanj 120 g/l.

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 5,5 Najnižja vsebnost skupnih kislin 5,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Če pri analitičnih lastnostih ni navedena nobena vrednost, se uporabljajo določbe iz nemškega zakona o vinu in ustreznih predpisov EU.

5. Enološki postopki

a. Osnovni enološki postopki

Kakovostna vina in vsa vina s posebnimi lastnostmi

Posebni enološki postopki

Vina morajo zoreti samo v posodah, ki čim manj vplivajo na okus. Klasični hrastovi sodi so dovoljeni, bodisi če lesna aroma v vinu ni zaznavna, bodisi če mu daje zelo diskreten okus. Lesne arome zaradi uporabe novih, majhnih sodov, prostornine manj kot 600 litrov (npr. sodov vrste barik), niso dovoljene.

Delna dealkoholizacija, zgoščevanje in uporaba trsk iz hrastovega lesa niso dovoljeni.

b. Največji donosi

Kakovostna vina in vsa vina s posebnimi lastnostmi

75 hektolitrov na hektar

6. Razmejeno območje

Vina „Monzinger Niederberg“ se pridelujejo na tradicionalnih vinorodnih območjih vinogradniške skupnosti Monzingen na južnem pobočju med mestom Monzingen in avtocestnim izvozom B 41 proti Nussbaumu. To ne vključuje območij južno od B 41 in razmeroma ravninskih območij (< 15 % naklona) na gorski planoti.

ZOP „Monzinger Niederberg“ skupaj zajema 27,5543 ha.

7. Glavne sorte vinske trte

Weißer riesling – riesling, riesling renano, rheinriesling, klingelberger

8. Opis povezave

Kakovostna vina in vsa vina s posebnimi lastnostmi Monzinger Niederberg

1. Geologija: Zadevna tla so preperinska iz formacije Waderner Schichten, konglomeratnega nanosa na tem območju izpred približno 280 milijonov let. Taka tla je mogoče najti le v dolini Nahe in delih Posarja. Celo v dolini Nahe je zgolj nekaj mest, na katerih se pojavi formacija Waderner Schichten, ki tako močno vpliva na tla kot v Monzinger Niederbergu. Formacijo Waderner Schichten tvorita predvsem skrilavec in kvarcit, pa tudi kremenove žile. Na površini je ta konglomerat načet zaradi vremenskih vplivov in različno obogaten s humusom. Tla iz skrilavca in kremena, kot je formacija Waderner Schichten, so znana po tem, da vinom iz rizlinga dajejo aromo citrusov in jabolk. Vina „Monzinger Niederberg“ se zato jasno razlikujejo od bolj breskovih, sadnih vin, ki so značilna za sosednja vinorodna območja s prevladujoče glinastimi tlemi. Zaradi skalnatih tal se površina po padavinah hitro posuši. Vlažnost se zato hitro zmanjša in se s tem prepreči razvoj nedobrodošle plesni. Siva plesen Botrytis cinerea, ki je za nekatera vina s posebnimi lastnostmi zaželena, tako ohrani svojo čistost, kar pomeni, da imajo celo vina iz grozdja s to plesnijo izjemno čist in jasen profil arome.

2. Topografija: Vinogradi „Monzinger Niederberg“ so na nadmorski višini od 160 m do 240 m. Povprečni naklon tega južnega pobočja je nad 30 %. Zaradi velike osončenosti je tako v vinogradih „Monzinger Niederberg“ podnevi vedno veliko toplejše kot na primerljivih ravninskih območjih, čeprav je njihova nadmorska višina včasih neugodna. Zato grozdje doseže večjo zrelost, kar pomeni, da imajo vina nižjo vsebnost kislin in arome po bolj zrelem sadju.

3. Podnebje: Monzingen je ena od hladnejših vinogradniških skupnosti ob reki Nahe. Pomembno je, da so vinogradi „Monzinger-Niederberg“ čim bolje usmerjeni proti soncu, zato se čez dan hitro segrejejo. Nanje močno vplivajo vzgornjiki, to so topli zračni tokovi, ki se ob sončnih dnevih dvigajo iz doline in dodatno segrevajo tla. Nekaj kilometrov proti severu leži gozd Soonwald. Ta ponoči deluje kot naravni vir hlajenja. Ker najboljši deli tega območja niso neposredno izpostavljeni tem nočnim tokovom hladnega zraka, se vinogradi ohlajajo počasi. Na tem območju je približno 1 900 sončnih ur letno. Povprečna dnevna temperatura je 10 °C. Razlika med dnevnimi in nočnimi temperaturami je bistveno večja kot v vzhodnih delih vinorodne regije Nahe. Zaradi razmeroma hladnega vinorodnega podnebja so vina „Monzinger Niederberg“ običajno nekoliko finejša od vin s toplejših vinorodnih območij, zlasti tistih v spodnjem delu Nahe. Povprečna letna količina padavin je 570 mm, pri čemer 60 % padavin pade med rastno dobo. Zaradi razmeroma majhne letne količine padavin v povezavi s skalnatimi tlemi, v katerih se ne morejo zadrževati velike količine vode, grozdje „Monzinger Niederberg“ ohrani majhne jagode. Zato je njegova aroma bogatejša, kar se kaže tudi v vinih.

4. Človeški vplivi: Človeški vpliv se naslanja na stoletno vinogradniško tradicijo. Vinska trta se običajno goji v špalirju. Najpogosteje je zasajena v vrstah od severa proti jugu. Tako je grozdje dobro izpostavljeno soncu in ustrezno zračeno. Med rastjo vinske trte lahko vinogradnik pridobi bolj kakovostno grozdje s posebnimi vzdrževalnimi ukrepi, na primer pletvijo listja okrog grozdov ali redčenjem grozdičev. Bistveno je tudi znanje o posebnih podnebnih in geoloških razmerah, ki se prenaša iz roda v rod. Pri trgatvi je zlasti pomemben izbor. Zdravo zeleno do zlato rumeno grozdje je posebno primerno za proizvodnjo kakovostnih vin in vin s posebnimi lastnostmi „Kabinett“, „Spätlese“ in „Eiswein“. Pri vinih s posebnimi lastnostmi „Auslese“, „Beerenauslese“ in „Trockenbeerenauslese“ je zaželen vpliv sive plesni (Botrytis cinerea). Ob suhem vremenu se s temi glivicami močno poveča delež sladkorja, hkrati pa dajejo zelo čiste arome medu in rozin. Za vina „Eiswein“ in za zdravo grozdje je ključnega pomena naravni učinek zmrzali na zgoščevanje. Za zgodnje določanje, katero grozdje je primerno za posamično kakovostno vino ali vino s posebnimi lastnostmi, vinogradniki zlasti uporabljajo izbor in čas trgatve. Poleg tega se za doseganje lastnosti končnega proizvoda lahko uporabijo različne kletarske tehnike. To še posebej velja za vsebnost nepovretega sladkorja, ki ima pomembno vlogo pri razločevanju kakovostnih vin, vin „Kabinett“ in vin „Spätlese“.

9. Bistveni dodatni pogoji

Pravni okvir:

Nacionalna zakonodaja

Vrsta dodatnega pogoja:

Dodatne določbe v zvezi z označevanjem

Opis pogoja:

Da se kakovostna vina in vina s posebnimi lastnostmi lahko označijo s tradicionalnimi izrazi, povezanimi s to označbo porekla, morajo opraviti uradni preskus kakovosti. Na etiketi je treba navesti dodeljeno številko preskusa („amtliche Prüfungsnummer“ ali „AP-Nummer“). Ta nadomesti številko serije.

Povezava na specifikacijo proizvoda

www.ble.de/eu-qualitaetskennzeichen-wein